Folketing
2007-06-01

Så skal jeg bare høre familie- og forbrugerministeren, om hun er enig med sin ordfører og med Venstres ordfører i, at der er tale om forskelsbehandling i den lovgivning, vi har i dag, og om regeringen agter at følge op på den forskelsbehandling ved at fremsætte et forslag, der i stedet for at ligestille på den måde, som det blev foreslået i det her forslag, vil fratage f.eks. kvinder, der er blevet insemineret, deres ret til det særlige børnetilskud, og hvornår regeringen forventer at komme med et sådant forslag. (Kort bemærkning). Familie- og forbrugerministeren (Carina Christensen): Jeg kan sige til fru Kirsten Brosbøl, at regeringen ikke har nogen planer om at komme med et lovforslag, der ændrer på de nuværende regler for det særlige børnetilskud. (993) Men der er da kommet nogle interessante aspekter frem under behandlingen af den her sag, og dem vil vi da meget gerne gå ind og undersøge. Så på den måde støtter vi da V’s og K’s ordfører, som også har sagt, at de faktisk mener, at der er nogle problemstillinger, som vi kan belyse. Men vi har altså ingen aktuelle planer om at gå ind og ændre reglerne på det her område. (Kort bemærkning).